Oriano Quilici

**Oriano Quilici** (1929–1998) var en italiensk katolsk erkebiskop og diplomat for Den hellige stol.
## Liv og virke
### Prest
Oriano Quilici ble presteviet den 8. desember 1954 av hjelpebiskop i Roma, erkebiskop Luigi Traglia.

Hans akademiske akkreditiver omfatter et diplom i teologi og filosofi fra Det pavelige gregorianske universitet og en doktorgrad i kanonisk rett fra Det pavelige Lateranuniversitet.

Han fullførte studiet ved Det pavelige diplomatakademi som forberedelse til en diplomatisk karriere i 1957,  og gikk inn i Den hellige stols diplomatiske tjeneste den 1. august 1959. Hans tidlige posteringer var til te Costa Rica, Chile, Filippinene, Jugoslavia, New Zealand og Oseania og Sør-Korea, samt et opphold i Wien fra 1970 til 1975, hvor han fra 1971 var Den hellige stols permanente observatør for to internasjonale organer: Det internasjonale atomenergibyrå og FNs organisasjon for industriell utvikling.

### Titulærerkebiskop, pro-nuntius til  Den sentralafrikanske republikk og apostolisk delegat i Tsjad og Republikken Kongo
Den 13. november 1975 utnevnte pave Paul VI ham til titulærerkebiskop av *Tabla* og til apostolisk pro-nuntius til Den sentralafrikanske republikk, og apostolisk delegat til Tsjad og Republikken Kongo. Kardinalstatssekretæren, erkebiskop Jean-Marie Villot, ordinerte ham til biskop den 7. desember samme år; medkonsekratorer var sekretæren for Kongregasjonen for folkenes evangelisering, erkebiskop Bernardin Gantin, og biskopen av Grosseto, Primo Gasbarri.

I juni 1977 motsto han Bokassa Ia påtrykk om at hans keiserkroning skulle finne sted med nærvær av pave Paul VI. Quilici forklarte Bokassa at paven var for gammel for en så lang reise og ikke ville være i stand til å delta i seremonien. Det beste Quilici kunne tilby Bokassa var å feire messe etter kroningsseremonien. Etter å ha mottatt Bokassas samtykke, tok Quilici kontakt med Den hellige stol og sørget for at paven ble representert av erkebiskop Domenico Enrici, som nylig hadde representert paven under kroningen til kong Juan Carlos I av Spania i 1975.

### Nuntius til Guatemala
Den 26. juni 1981 utnevnte pave Johannes Paul II ham til apostolisk nuntius til Guatemala.

Rett før pave Johannes Paul IIs besøk i Guatemala i 1983 beordret Guatemalas president Efraín Ríos Montt henrettelsen av seks dødsdømte. Msgr. Oriano Quilici prøvde å forhindre dette og protesterte etterpå for krenkelsen mot Den hellige stol, som hadde bedt om en gest av nåde. Ved andre anledninger reddet erkebiskop Quilicis intervensjoner og meklinger mange menneskeliv i Guatemala i løpet av diktaturets år.

### Nuntius til Venezuela
Quilici ble apostolisk nuntius til Venezuela den 11. juli 1990. 
### Nuntius til Sveits og Liechtenstein
Den 8. juli 1997 ble han utnevnt til apostolisk nuntius til Sveits og Liechtenstein.

Rammet av kreft ble han innlagt på sykehus i en lengre periode på *Inselspital* i den sveitsiske hovedstaden Bern, og døde der den 2. november 1998.

Han ble gravlagt på kirkegården i San Pietro a Vico.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean Villot (1905-1979) *1954
* Erkebiskop *Oriano Quilici* (1929-1998) *1975

## Referanser